സയ്യിദ് മുഷ്താഖ് അലി ടൂര്ണമെന്റെ :നാല് മുംബൈ താരങ്ങള്ക്ക് കൊവിഡ് സയ്യിദ് മുഷ്താഖ് അലി ടൂര്ണമെന്്റിനൊരുങ്ങുന്ന മുംബൈയ്ക്ക് തിരിച്ചടി. നാല് താരങ്ങള്ക്ക് കൊവിഡ് സ്ഥിരീകരിച്ചു . ഓള്റൗണ്ടറും സുപ്രധാന താരവുമായ ഷംസ് മുളാനി, ബാറ്റര് സര്ഫറാസ് ഖാന്, ലെഗ് സ്പിന്നര് പ്രശാന്ത് സോളങ്കി, മറ്റൊരു ഓള്റൗണ്ടര് സായ്രാജ് പാട്ടീല് എന്നിവര്ക്കാണ് കൊവിഡ് പോസിറ്റീവായത്. മുംബൈ എയര്പോര്ട്ടില് വച്ച് നടത്തിയ പരിശോധനയില് കൊവിഡ് സ്ഥിരീകരിച്ചതിനെ തുടര്ന്ന് നാല് താരങ്ങളെയും വീട്ടിലേക്ക് മടക്കി അയച്ചു. കൊവിഡ് നെഗറ്റീവായതിനു ശേഷം ഇവര് ടീമിനൊപ്പം ചേരും. അജിങ്ക്യ രഹാനെയാണ് മുംബൈ ടീം ക്യാപ്റ്റന്. പൃഥ്വി ഷാ വൈസ് ക്യാപ്റ്റന്. ഐപിഎലില് കളിക്കുന്ന ശിവം ദുബെ, യശസ്വി ജയ്സ്വാള്, ആദിത്യ താരെ എന്നിവരൊക്കെ ടീമിലുണ്ട്. നവംബര് നാലിനാണ് സയ്യിദ് മുഷ്താഖ് അലി ട്രോഫി ആരംഭിക്കുക. കര്ണാടക, സര്വീസസ്, ബംഗാള്, ഛത്തീസ്ഗഢ്, ബറോഡ എന്നീ ടീമുകള്ക്കൊപ്പം എലൈറ്റ് ഗ്രൂപ്പ് ബിയിലാണ് മുംബൈ ഉള്പ്പെട്ടിരിക്കുന്നത്. നവംബര് നാലിന് കര്ണാടകയ്ക്കെതിരെയാണ് മുംബൈയുടെ ആദ്യ മത്സരം. ടി20 ലോകകപ്പിനുള്ള ടീമില് ഉള്പ്പെട്ടിരിക്കുന്ന ശ്രേയാസ് അയ്യര്, ശര്ദ്ദുല് താക്കൂര് എന്നിവര് ടൂര്ണമെന്്റിന്്റെ അവസാന സമയത്ത് ടീമിനൊപ്പം ചേര്ന്നേക്കാം.The post സയ്യിദ് മുഷ്താഖ് അലി ടൂര്ണമെന്റെ :നാല് മുംബൈ താരങ്ങള്ക്ക് കൊവിഡ് first appeared on MalayalamExpressOnline.